Zalomka
<s>Zalomka je rijeka u južnom dijelu Bosne i Hercegovine.</s><s>Izvire u Gatačkom polju, a u gornjem toku, od Rašćelice do Fojnice naziva se i Đerope.</s><s>Kroz Nevesinjsko polje, je zovu Kolješka rijeka.</s><s>Ponire u mnogobrojnim ponorima od kojih je najveći u Biogradu u Nevesinjskom polju, gdje je i najniže mjesto polja - 799 m n.v. S kapacitetom gutanja od 110 m3/s jedan je od najvećih ponora u dinarskom kršu.</s><s>Direktno je povezan s izvorom Bunice (37 m n.v.), pa se ta silna razlika u visini ogleda u brzini tečenja podzemne vode koja iznosi do 33,67 cm/s, što je čini najbržim podzemnim tokom u dinarskom kršu.</s>

<s>Tokom sušnog perioda Zalomka presuši, ostavljajući virove bogate ribom i pogodne za kupanje.</s><s>U kišnom periodu, ona je bogatija vodom.</s><s>Teče u prosjeku nešto više od 200 dana.</s><s>Njezine pritoke su Zovidolska rijeka, Bukovik, Vučine i druge.</s>

<s>Bez obzira na sve te prirodne vrijednost, stvarane milionima godina, elektroprivreda započinje projekt Gornji horizonti gradnjom akumulacije na Zalomki za potrebe buduće hidroelektrane Dabar u Dabarskom polju.</s>

<s>Osnovni koncept projekta Gornji horizonati sastoji se u prevođenju dijela gatačkih voda u Zalomku.</s><s>Zatim  je planirana izgradnja brane kod Pošćenja, tri km uzvodno od ponorske zone Biograd.</s><s>Potopit će se dio polja, a ponor Biograd ostaviti na suhom.</s><s>Ta voda će se koristila na HE “Nevesinje”.</s><s>Od brane će voditi tunel do vrela Vrijeke u Dabarskom polju, gdje će biti mašinsko postrojenje HE “Dabar”.</s><s>Iz Dabarskog polja te vode odlaziće kanalima i tunelom između Dabarskog i Fatničkog polja u tunel Fatničko polje - Bileća.</s><s>HE “Dabar” i “Nevesinje” su praktično ključni objekti projekta.</s><s>Kasnije će uslijedilo podizanje HE “Bileća”.</s><s>Sve bi to trebalo imati pozitivni uticaj na postojeći sistem Donji horizonti na rijeci Trebišnjici.</s>

<s>Pored uobičajeno višestrukih negativnih djelovanja brana u kršu, koje se uglavnom odnose na uništavanja nepreglednih podzemnih ekosistema njihovim isušivanjem ili potapanjem, te uništenja endemičnog biljnog i životinjskog svijeta, Gornji horizonti će preko Bune, Bunice i Bregave oduzeti Neretvi oko 15 m3/s, što je prosječna jedna Bregava.</s><s>O uticaju na postojeći sistem ocjene su različite.</s>

<s>Lokacijska dozvola za gradnju je već izdata.</s>

<s>Reference</s>

<s>Vanjski linkovi 
 Prodaja prirode
 Ribolov na Zalomki</s>

<s>Rijeke u Bosni i Hercegovini
Nevesinje
Gacko</s>

